kardosdrur/scandi-wiki huggingface dataset:
Glenn County

Glenn County er et amt beliggende i den nordlige del af Central Valley i den amerikanske delstat Californien. Hovedbyen i amtet er Willows. I år 2010 havde amtet 930.450 indbyggere.

Historie 
Glenn County blev dannet i 1891 fra dele af Colusa County. Det blev opkaldt efter Hugh J. Glenn, som var den største dyrker af hvede i delstaten på dette tidspunkt, og en mand med stor fremtrædende plads i det politiske og økonomiske liv i Californien.

Geografi 
Ifølge United States Census Bureau er Glenns totale areal er 3.437,3 km² hvoraf de 32 km² er vand.

Grænsende amter 
 Colusa County - syd 
 Lake County - sydvest 
 Mendocino County - vest 
 Tehama County - nord 
 Butte County - øst

Byer i Glenn

Eksterne henvisninger 

 Glenn Countys officielle hjemmeside 

Counties i Californien
Etableret i 1891
Humboldt County (Californien)

Humboldt County er et county beliggende i den nordvestlige del af den amerikanske delstat Californien, ud til Stillehavet. Hovedbyen i countyet er Eureka. I år 2010 havde amtet 134.623 indbyggere.

Humboldt County har cirka 6.100 km² offentlige og private skove, har flere bjerge samt en del landbrugsjord. Humboldt har omkring 180 km kyststrækning ud til Stillehavet, hvilket er mere end noget andet county i delstaten.

Geografi 
Ifølge United States Census Bureau er Humboldts totale areal på 10.495,2 km², hvoraf de 1.242,5 km² er vand.

Grænsende amter 
 Del Norte County — nord
 Mendocino County — syd
 Siskiyou County — nordøst
 Trinity County — øst

Byer i Humboldt

Eksterne henvisninger 

 Humboldt Countys officielle hjemmeside 

Counties i Californien
Etableret i 1853
Imperial County

Imperial County er et amt beliggende i Imperial Valley, i det sydøstlige hjørne af den amerikanske delstat Californien, på grænsen til Arizona og Mexico. Hovedbyen i amtet er El Centro. I år 2010 havde amtet 174.528 indbyggere.

Historie 
Imperial County blev grundlagt 7. august 1907, med areal fra den østlige del af San Diego County. Amtet fik sit navn fra Imperial Valley. Imperial blev det sidste amt som blev etableret i Californien.

Geografi 
Ifølge United States Census Bureau er Imperials totale areal er 11.608 km² hvoraf de 789,9 km² er vand.

Grænsende amter 
 Riverside County - nord 
 Yuma County, Arizona - sydøst 
 La Paz County, Arizona - nordøst 
 San Diego County - vest 
 grænser til Mexico i syd og sydvest

Byer i Imperial

Over 5.000 indbyggere 
El Centro – 42.598
Calexico – 38.572
Brawley – 24.953
Imperial – 14.758
Calipatria – 7.705
Holtville – 5.939

Over 1.000 indbyggere 
Heber – 4.275
Salton City – 3.763
Westmorland – 2.225
Seeley – 1.739
Desert Shores – 1.104
Niland – 1.006

Under 1.000 indbyggere 
Salton Sea Beach – 422
Winterhaven – 394
Bombay Beach – 295
Ocotillo – 266
Palo Verde – 171
 Bard
 Glamis
 Plaster City

Eksterne henvisninger 

 Imperial Countys officielle hjemmeside 

Counties i Californien
Etableret i 1907
Kern County

Kern County er et amt beliggende i den sydlige del af Central Valley i den amerikanske delstat Californien. Hovedbyen i amtet er Bakersfield. I år 2010 havde amtet 839.631 indbyggere.

Amtets økonomi er stærkt knyttet til landbrug og olieudvinding. Der er også en stærk tilstedeværelse af luftfart, rumfart og militær, som blandt andet Edwards Air Force Base og Naval Air Weapons Station China Lake.

Geografi 
Ifølge United States Census Bureau er Kerns totale areal er 21.138,0 km² hvoraf de 53 km² er vand.

Grænsende amter 
 Los Angeles County - syd 
 Ventura County - syd 
 Santa Barbara County - sydvest 
 San Luis Obispo County - vest 
 Monterey County - nordvest 
 Kings County - nordvest 
 Tulare County - nord 
 Inyo County - nordøst 
 San Bernardino County - øst

Byer i Kern

Eksterne henvisninger 

 Kern Countys officielle hjemmeside 

Counties i Californien
Etableret i 1866
Butte County (Californien)

Butte County er et amt beliggende i den nordlige del af Central Valley i den amerikanske delstat Californien. Hovedbyen i amtet er Oroville. I år 2010 havde amtet 220.000 indbyggere.

Geografi 
Ifølge United States Census Bureau er Buttes totale areal er 4.343,7 km² hvoraf de 97,4 km² er vand.

Grænsende amter 
 Yuba County - syd 
 Sutter County - syd 
 Colusa County - sydvest 
 Glenn County - vest 
 Tehama County - nord
 Plumas County - øst

Byer i Butte

Eksterne henvisninger 

 Butte Countys officielle hjemmeside 

Counties i Californien
Etableret i 1850
Placer County

Placer County er et amt beliggende i det historiske Gold Country i den amerikanske delstat Californien, på grænsen til nabostaten Nevada i øst. Hovedbyen i amtet er Auburn. I år 2010 havde amtet 348.432 indbyggere.

Historie 
Opdagelsen af guld i 1848 bragte titusinder af minearbejdere til området fra hele verden, foruden de mange tusinde som skulle levere varer og tjenesteydelser til minearbejderne. Kun tre år efter opdagelsen af guld, blev det hurtigt voksende amt den 25. april 1851 dannet af dele af Sutter og Yuba County, med Auburn som hovedby.

Geografi 
Ifølge United States Census Bureau er Placers totale areal er 3.890 km² hvoraf de 250 km² er vand.

Grænsende amter 
 El Dorado County - syd 
 Sacramento County - sydvest 
 Sutter County - vest 
 Yuba County - nordvest 
 Nevada County - nord 
 Washoe County, Nevada - øst 
 Carson City, Nevada - øst 
 Douglas County, Nevada - sydøst

Byer i Placer

Eksterne henvisninger 

 Placer Countys officielle hjemmeside 

Counties i Californien
Etableret i 1851
Stanislaus County

Stanislaus County er et amt beliggende i Central Valley i den amerikanske delstat Californien. Hovedbyen i amtet er Modesto. I år 2010 havde amtet 514.453 indbyggere.

Historie 
Stanislaus County blev grundlagt i 1854 fra dele af Tuolumne County.

Geografi 
Ifølge United States Census Bureau er Stanislaus' totale areal er 3.923,0 km² hvoraf de 54,1 km² er vand.

Grænsende amter 
 Santa Clara County - sydvest 
 San Joaquin County - nordvest 
 Calaveras County - nord 
 Tuolumne County - nordøst 
 Merced County - syd 
 Mariposa County - sydøst 
 Alameda County - nordvest

Byer i Stanislaus

Eksterne henvisninger 

 Stanislaus Countys officielle hjemmeside 

Counties i Californien
Etableret i 1854
Napa County

Napa County er et amt beliggende i nord for San Pablo Bay i den amerikanske delstat Californien. Hovedbyen i amtet er Napa. I år 2010 havde amtet 138.088 indbyggere.

Vinproduktionen begyndte i Napa Valley omkring midten af 1800-tallet, og omkring århundredeskiftet var der mere end 100 vingårde. Det gik dog ned ad bakke for vinproduktionen i området i første halvdel af 1900-tallet, blandt andet på grund af alkoholforbudet i USA fra 1920 til 1933. I 1965 blev den første nye større vingård åbnet i området siden alkoholforbudet. Området fik øget prestige, efter at områdets vine slog flere kendte franske vine ved en vinsmagningskonkurrence i Paris i 1976.

Geografi 
Ifølge United States Census Bureau er Napas totale areal er 2.041,6 km² hvoraf de 89,4 km² er vand.

Grænsende amter 
 Solano County - syd, sydøst 
 Sonoma County - vest 
 Lake County - nord 
 Yolo County - øst

Byer i Napa

Se også 
 Napa Valley

Eksterne henvisninger 

 Napa Countys officielle hjemmeside 

Counties i Californien
Etableret i 1850
Cecilia Bååth-Holmberg

Cecilia Ulrika Laura Lovisa Bååth-Holmberg (født 1. marts 1857 i Malmø, død 30. juli 1920 i Stockholm) var en svensk forfatterinde. Hun var søster til A.U. Bååth og datter af en fætter til Johan Ludvig Bååth.

Cecilia Bååth-Holmberg var gift med Teodor Holmberg med hvem hun (1876—1912) ledede Tärna Folkehøjskole i Vestmanland, som blev en af de anseligste højskoler i Sverige. Foruden sin virksomhed ved højskolen har hun udfoldet en anselig forfattervirksornhed i historisk, litteraturhistorisk og kulturhistorisk retning. Af hendes skrifter kan nævnes Karl XV som enskild man, konung och konstnär (1891), Giuseppe Garibaldi (1892), Charles George Gordon (1894), Kampen för och emot negerslafveriet (1896), Bjørnstjerne Bjørnson (1885), Frihetens sångarätt i Sverige (1889), Friedrich von Schiller (1905), Vestmanland (1904), När seklet var ungt (1897), Skogsboda gård (1902), Morfars bok med mere. Adskillige af disse er udkomme i flere oplag og oversat til fremmede sprog. Desuden har fru Bååath-Holmberg oversat en del, således af Drachmann, Jacobsen, Bjørnson med flere. Ved siden af sin virksomhed på højskolen og den af hende grundede Tärna Landhusholdningsskole har hun arbejdet særdeles virksomt for folkeoplysning i forskellig retning.

Kilder

Eksterne henvisninger 
 

Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Svenskere i 1900-tallet
Personer fra Malmø
Salmonsens
A.U. Bååth

Albert Ulrik Bååth (født 13. juli 1853 i Malmø, død 2. august 1912 i Göteborg) var en svensk digter. Han var bror til Cecilia Bååth-Holmberg og søn af en fætter til Johan Ludvig Bååth.

Bååth blev student i Lund 1871, dr. phil. 1884 og var en tid lærer ved folkehøjskolen "Hvilan" og studerede i København som Tegnér-Oehlenschlägersk stipendiat. Han blev 1891 ansat ved Göteborgs Museum og samme år docent i oldnordisk litteratur ved Göteborgs Højskole. Omtrent samtidig med at Strindberg med Röda rummet og fru Edgren med Ur lifvet indledlete den realistiske periode i svensk litteratur fremtrådte Bååath med sine første digtsamlinger (1879 og 1881). Han tilhører også realismen i kraft af sine skildringers sanddruhed og ærlighed, men i hele sit livssyn slutter han sig nærmere til sin ven Viktor Rydbergs idealisme: en varm medfølelse for livets stedbørn, en stræben efter at hæve dem, kendetegner hele hans gerning. Han er en ægte lyrisk begavelse, og han synger helst om sin hjemstavn Skåne og ikke mindst om den skånske almue. Af hans senere digtning kan nævnes: Vid allfarväg (1884), På gröna stigar (1889), Svenska toner (1893) samt to større episke digte Marit Vallkulla (1887) med emne fra hekseprocesserne i Dalarne og Kärlekssagan på Björkebärga (1892) om Lars Wiwallius. Bååth har desuden skrevet forskellige afhandlinger om oldnordisk liv og litteratur og givet fortræffelige oversættelser af de vigtigste slægtssagaer. Som sit hovedværk betragtede han selv Wagners sagor (6 bind, 1903—04).

Kilder 

 

Museumsfolk fra Sverige
Ansatte ved Göteborgs Universitet
Digtere fra Sverige
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Svenskere i 1900-tallet
Personer fra Malmø
Salmonsens
Ideon Science Park

Ideon Science Park, etableret i 1983, er den første svenske forskerpark beliggende i Lund.

Ideon er i dag, anno 2014, hjemsted for ca. 300 virksomheder, som hovedsagelig beskæftiger sig med IT-, cleantech-, biotek- og medicinalforskning.

Parken ligger i den nordlige del af Lund i tæt tilslutning til Lunds tekniska högskola och Ekonomihögskolan. Ideon består af 10 bygningsenheder, med et samlet areal på 63.000 kvadratmeter.

Eksterne henvisninger og kilde 
 Ideons hjemmeside

Videnskabelige og historiske institutioner
Bygninger, konstruktioner og anlæg i Lund
Etableret i 1983
Maurice Souriau

Maurice Souriau (født 1856 i Châteauroux, død i 1943) var en fransk litteraturhistoriker.

Souriau var professor i fransk litteratur i Caen; blandt hans videnskabelige arbejder kan nævnes Victor Hugo, rédacteur du Conservateur litteraire (1887), La versification de Molière (1888), L'évolution du vers français au dix-septième siècle (1893), Pascal (1897), Bernardin de Saint-Pierre d'après ses manuscrits (1904), Moralistes et poètes (1907) og Deux mystiques normands au XVIIe siècle (1913).

Kilder 

 

Litteraturhistorikere fra Frankrig
Franskmænd i 1800-tallet
Franskmænd i 1900-tallet
Salmonsens
Personer fra Châteauroux
Takiap

Takiap er en forhenværende hjemmeværnskutter. Den er bygget i eg på med svagt udfaldene stævn og elliptisk hæk.

Skibet sejlede som fiskefartøj under navnet 'Jonna' med fiskerinummer S 138 frem til 1942, da det blev udlejet til Søtransportvæsenet, og fik betegnelsen P 33. Det blev året efter overtaget af Kriegsmarine og anvendt som arbejdsbåd.

I 1945 overgik skibet til Søværnet som P 33, senere Y 357. Fra 1957 var skibet en del af Marinehjemmeværnets flotiller, først 313 Svendborg, senere 319/361 Isefjord. Ved overgangen til Hjemmeværnet, gennemgik skibet en hovedreparation og fik blandt andet nyt styrehus. Skibet fik nyt Alpha-maskineri i 1968, erstattet i 1985 med en Grenaa Diesel.

I 1988 fik skibet navnet 'Crux', og sejlede sit sidste togt i 2003, for to år senere at blive solgt til rekreative formål.

Eksterne henvisninger 
Profil

Hjemmeværnet
Krigsskibe fra Danmark
Peter Helmer

Peter Helmer født 17. juli 1947 var en dansk atlet medlem af Fremad Holbæk.
Peter Helmer blev første danske løb under 2.20 på maraton ,da han 23. februar 1974 satte dansk rekord og vandt Husumer Winter Marathon med 2.19.15. Han vandt også løbet året inden.
Han deltog i VM 12 km cross 1973 (nr. 135) og EM på maraton i Rom 1974, men kom ikke i mål.

Peter Helmers søn Søren Helmer deltog 1993 i Junior-VM i cross og datteren Louise Helmer har løb 2.46.49 i Auckland Marathon 2000.

Peter Helmer er tidligere formand og i dag næstformand i Fremad Holbæk.

Peter Helmer er planteavler og svineproducent i Ugerløse lidt syd for Holbæk.

Danske mesterskaber 
  1974 10.000 meter 30.16.4
  1969 3000 meter forhindring 9.14.4

Referencer 
 Statletik.dk - Profil Peter Helmer

Maratonløbere fra Danmark
Atleter fra Holbæk Fremad
Forhindringsløbere fra Danmark
Langdistanceløbere fra Danmark
Gråkallen

Gråkallen er et fjeld i Bymarka i Trondheim. Gråkallen er med sine 552 meter over havet det næsthøjeste punkt i Bymarka. 

Gråkallen har en karakteristisk radarkuppel som er en del af Luftforsvarets kontrol- og varsling, som tidligere blev udført fra Luftforsvarets stasjon Gråkallen. Oprindelig var der to kupler, en hvid og en grå, men den hvide blæste væk som følge af stormen "Ivar" i december 2013. Radarstationen blev nedlagt i 2002, og radarhovedet er nå underlagt Luftforsvarets stasjon Mågerø. Gråkallen har et radiofyr som bruges som navigationshjælpemiddel for fly. Dette er en non-directional beacon (NDB) som sender på 358 kHz og kan opfanges af flyenes automatic direction finder (ADF).

Gråkallen skisenter drives af Trondhjems Skiklub i Vintervannskleiva ved Gråkallen. Trondhjems Skiklub driver også skilegeanlægget Gråkallen Skileik.

Serveringsstedet Skistua ligger ved Gråkallen.

Gråkallen har også en skipark med navn Gråkallen Skipark

Hopbakke 
Ved Gråkallen lå hopbakken Gråkallbakken der Gråkallrennet blev arrangeret af Trondhjems Skiklub fra 1899.

Referencer 

Bjerge i Trøndelag
Trondheim
Anthony Jasmin

Anthony Jasmin var en dansk duo, som deltog i X Factor 2014 med Thomas Blachman som mentor. De vandt den 28. marts 2014 over Lucy Mardou og Henriette Haubjerg, som den første gruppe nogensinde i den danske udgave af X Factor. Duoen skrev på Facebook den 28. oktober 2014, at de har valgt at stoppe med at lave musik sammen. 

Duoens to medlemmer havde oprindeligt stillet op hver for sig til X Factor, men da de ikke nåede igennem som individuelle kandidater, bragte Blachman dem sammen.
Den ene halvdel af duoen, den tyveårige Anthony Lopez, går til daglig på elitesportslinjen på hhx på CPH West.
Før X Factor havde han ikke optrådt.
Den anden halvdel er Jasmin Dahl, en 15-årig skoleelev fra Grønnemose Skole i Søborg. Som enebarn af en musikalsk familie fra Færøerne og Sudan har hun boet i Høje Gladsaxe, siden hun var fem år, og drømt om X Factor, siden hun var 10 år gammel.
Jasmin havde før X Factor optrådt i flere mindre sammenhænge og udgivet sangene på sin YouTube-kanal.
Foruden Blachman var Anthony Jasmin støttet af dj'en Djuna Barnes og Claus Hempler.

Vindersangen, "Do Ya", blev udgivet på blandt andet iTunes og Spotify kort efter sejren og blev dermed den første single fra duoen. 
Allerede et par dage efter konkurrencen var sangen placeret som nummer 3 på WiMP's hitliste og nummer ét på iTunes. Sangen opnåede en førsteplads på Hitlisten.

Præmien, som vinderne af X Factor får, er en digital udgivelse - en EP, bestående af fire numre produceret i samarbejde med den amerikanske producer John Shanks og et ti uger langt kreativt forløb med rutinerede kræfter i musikbranchen.

Anthony Jasmin skrev på Facebook, at de den 6. maj tog til Los Angeles, Hollywood for at arbejde på deres nye musik i samarbejde med John Shanks. Debut-ep'en "Stick together" udkom den 16. juni 2014.

Anthony Deltog i Dansk Melodi Grand Prix 2017 med sangen "Smoke in My Eyes" men han gik ikke videre til superfinalen.

Diskografi

EP'er 

 Stick Together (2014)

Singler

Kilder 

Deltagere i X Factor (Danmark)
Duoer
Deltagere ved Dansk Melodi Grand Prix 2017
Moormerland

Moormerland er en kommune i Ostfriesland i Landkreis Leer i den tyske delstat Niedersachsen. Med 22.553 indbyggere (2012) er den den næststørste kommune i landkreisen, og har administrationen liggende i byen Warsingsfehn.

Geografi 
Moormerland ligger i den nordvestlige del af Landkreis Leer ved floden Ems med en flodbred på mere end ti km. Floden, der hovedsagelig løber fra syd til nord, beskriver mod nord en bue mod vest til havbugten Dollart. Moormerland ligger i trekanten mellem de tre byer Emden–Aurich–Leer. Kommunen grænser til de to af disse byer, Emden og Leer. Nærmeste storby er Oldenburg (cirka 54 kilometer mod østsydøst) og Groningen i Holland (cirka 62 kilometer mod vestsydvest).

Nabokommuner 
Mod nordvest grænser kommunen Moormerland til den kreisfri by Emden, mod nord til kommunerne Ihlow og Großefehn i Landkreis Aurich. Grænsen til disse dannes hovedsageligt af den lille flod Fehntjer Tief og søerne Timmeler Meer og Boekzeteler Meer, der egge gennemløbes af den sydlige arm af Fehntjer Tief. Mod øst grænser Moormerland til tre kommuner i amtet Hesel: Neukamperfehn, Hesel og på en kort strækning Holtland. Syd for kommunen ligger landkreisens administrationsby (Kreisstadt) Leer. Kommunen Jemgum ligger på den modsatte side af Ems i Rheiderland, og midten af floden udgør kommunegrænsen.

Eksterne kilder/henvisninger 

 Officielt websted   

Østfrisland
Single (bog)

En single i bogverdenen er en journalistisk fortælling, der er længere end en avis- eller magasinartikel, men kortere end en traditionel bog. Singlen udkommer som ebog. 

Singlen er opfundet i 2011 af Amazon til brug på deres Kindle, men har nu spredt sig til andre ebogsformater. Størrelsen på en single gør at den kan læses på en gang uden at man behøver at lægge den fra sig.

Kilder

E-bøger
Stiftsgårdsparken

Stiftsgårdsparken er en park i tilknytning til Stiftsgården i Midtbyen i Trondheim. Stiftsgården er på 3.000 m² og var tidligere lukket for offentligheden. Under renoveringen af parken i perioden 1996 – 1997 blev parken åbnet og indarbejdet i et sammenhængende gågadenet mellem Bispegata og Jomfrugata. Under renoveringen blev parken tilpasset de historiske elementer som opdrindelige akser, vegetation og hegn. Udformningen består af en cirkulær plads med en fontæne med bænke og beplantning. Rundt fontænen og gennem parken er der etableret gangstier som både består af grus og skiferbelægning. Parkens kongemonument over kong Olav V er udformet af Harald Vårvik. I 2004 blev det massive hegn mellem parken og Sommerveita fjernet og erstattet med et af smedejern med en port, sådan at parken fik direkte adgang til Torget.

Referencer 

Bygninger, konstruktioner og anlæg i Trondheim
Mobilapplikation

En mobilapplikation er en softwareapplikation, som er specielt designet og udviklet til et konkret formål på mobile computere.

Disse Apps distribueres ofte gennem App Stores, som typisk drives af ejerne af det mobile styresystem, hvortil man ønsker at downloade App'en. Apps kan også downloades fra websider. Nogle af de mest velkendte App Stores, er Apples App Store og Google Play, hvor brugerne i de respektive styresystemer har mulighed for at downloade applikationer enten gratis eller mod betaling.

Historie 
Til at starte med var det kun muligt at interagere med forud installerede Apps som ejerne af det mobile styresystem havde valgt skulle være på mobiltelefonerne. I 2008 åbnede Apple dog op for deres såkaldte App Store, hvor det blev muligt for 3. parts udviklere at udvikle deres egne Apps og derefter få dem godkendt til at ligge i Apple App Store og dermed gjort tilgængelig for alle brugerne af iPhones.

For at sikre at brugerne ikke kom til at downloade Apps med virus og andre trusler mod deres iPhone, valgte Apple at alle Apps skulle igennem en godkendelses process hos Apple, hvilket har betydet at brugerne trygt og sikkert kan downloade alle de Apps de vil uden at skade deres telefonen. Når man som udvikler vælger at udvikle en mobilapplikation til Google Play, kan man delvis undgå denne verificering af Apps, hvilket gør at langt flere Apps kan blive tilgængelige da der dermed ikke drives samme form for censur som hvis man udvikler Apps til Apple App Store. Dette medfører dog en større risiko for at downloade Apps indeholdende virus eller andre skadelige bits.
Eva Harlou

Eva Harlou (født 25. april 1977 i Skanderborg) er en dansk arkitekt og tv-vært. 

Eva Harlou har tidligere været tv-vært på arkitektur- og boligprogrammer, som "Arkitektens Hjem" (DRK), "Enestående Nordiske Huse" (DRK) og "Danmarks Skønneste Hjem" (DR1). Hun har tidligere været vært i den danske udgave af X Factor og begyndte i den syvende sæson, hvor hun erstattede Signe Molde.

Eva Harlou har siden 2012 siddet i bestyrelsen for fonden Aarhus 2017. Eva Harlou er tidligere leder af konkurrenceafdelingen i arkitektfirmaet, 3XN. Eva Harlou er stifter og medejer af tegnestuen, Earth Studio ApS, som har fokus på bæredygtig arkitektur, indretning og møbeldesign.

Privat 
Eva Harlou var fra  2008 til 2015 gift med musikproducer, Thomas Troelsen.

Hun har dannet par med Martin Jørgensen fra 2015 til efteråret 2019.

Referencer 

Tv-værter fra Danmark
Personer fra Skanderborg
Arkitekter fra Danmark
Ansatte i DR
2012 VP113

2012 VP 113 (også skrevet 2012 VP113) er et trans-neptunsk objekt og en sandsynlig kandidat til status som dværgplanet. Objektet blev opdaget den 5. november 2012 med National Optical Astronomy Observatory's 4-meter Víctor M. Blanco Telescope ved Cerro Tololo Inter-American Observatory. Opdagelsen blev offentliggjort den 26. marts 2014.

Objektet har en absolut størrelsesklasse på 4.1, og en diameter på mellem 315 og 460 km. Dette er omkring halvdelen af Sednas diameter.

2012 VP 113 kan være en del af Oortskyen. Det er det fjerneste objekt, der er blevet registreret i solsystemet, og har et perihelium på 80,6 AE. Aphelium er hele 446 AE. Blot fire andre kendte objekter i solsystemet har periphelion større end 47 AE: Sedna (76 AE), 2004 XR190 (51 AE), 2010 GB174 (48 AE) og 2004 VN112 (47 AE).

Noter

Trans-Neptunske objekter
Uløste problemer indenfor astronomi